I halvdelen af de undersøgte offshore-konstruktioner, har Nordea fundet ud af om kunderne har betalt den skat de skal. Redaktør kalder det påfaldende.

- Det som jeg synes falder mege i øjnene er, at Nordea er ude at sige, at de har 600 offshore-selskaber i Luxembourg. De har besluttet sig for kun at undersøge en fjerdel af dem. De har ikke forklaret hvorfor det kun er en fjerdel, og hvordan de er blevet udvalgt.

Sådan siger redaktør for Finanswatch, David Bentow ovenpå offentliggørelsen af de konklusioner Nordea og det svenske advokatfirma Mannheimer Swartling er kommet frem til efter en stor undersøgelse.

Se hele Finanswatch-redaktør David Bentows analyse af de udmeldinger, Nordea er kommet med i kølvandet på undersøgelsen af offshore-konstruktioner og skatteunddragelse.

Undersøgelsen blev sat i gang, efter Nordea blev inddraget i et stort og globalt sagskompleks om skatteunddragelse i forbindelse med selskabers offshore-konstruktioner. Konstruktionerne blev bygget af advokatfirmaet Mossack Fonseca i Panama, der blev afsløret i en række medier i forbindelse med de såkaldte Panama-papirer.

30.000 timer på undersøgelsen

Nordea-undersøgelsen er omfattende, og der er blevet lagt 30.000 arbejdstimer i den, hvor 60 medarbejdere har været i gang.

- På trods af det siger Nordea, at der i halvdelen af de tilfælde, man har undersøgt, der er man ikke i stand til at kunne godtgøre, at kunderne rent faktisk har betalt den skat, de skulle, siger David Bentow.

Han slår fast, at han selvfølgelig ikke er skatteekspert, men kalder det alligevel påfaldende:

- Hvis du bruger 30.000 arbejdstimer og stadig ikke er i stand til at finde ud af, om kunderne har betalt den skat, de skal. Så må det være nogle meget komplicerede sager, siger han.

Skuffet direktør

Selvom Nordea Bank S.A. i Luxembourg (NBSA) i 2009 indførte strengere regler for at offshore-konstruktioner er disse ikke blevet implementeret ordentligt. Det er Nordeas koncernchef, Casper von Koskull ikke tilfreds med:

- Jeg er skuffet over, at undersøgelsen viser, at implementeringen var utilstrækkelig. Det er ikke acceptabelt. Manglerne er i vid udstrækning af led- elses- og kontrolmæssig karakter, siger han i en meddelelse fra nordens største bank.

Men medarbejderne frikendes for at hjælpe til med skatteunddragelse i forbindelse med offshore-konstruktioner.

- Alligevel finder jeg det betryggende, at der ikke er fundet bevis for, at Nordeas medarbejdere proaktivt har bidraget tilskatteunddragelse, siger han i meddelelsen.